একটি ব্যাংকের গ্রাহক বান্ধব হয়ে ওঠার পিছনে আরো কিছু বিষয় নিয়ামক ভূমিকা পালন করে, যেমন- এক. একজন গ্রাহক তার ব্যাংকিং সেবাটি চট-জলদি, যখন-তখন, যেখানে-সেখানে, এমনকি কোনো ব্যাংকারের সাহায্য ব্যতিরেকেই আদায় করে নিতে পারে কিনা দুই. গ্রাহক তার জিজ্ঞাসার উত্তর এবং সমস্যার সমাধান তাৎক্ষণিক/যৌক্তিক সময়ের মধ্যে পান কিনা তিন. গ্রাহকের সন্তুষ্টি ব্যাংকের অগ্রাধিকার এবং গ্রাহকের অভিযোগকে সর্বোচ্চ গুরুত্ব দিয়ে দেখা হয় কিনা চার. ব্যাংকের সকল সেবা/পণ্যই ব্যবসায়িক উদ্দেশ্যে ডিজাইন্ড হলেও গ্রাহকদের স্বার্থ সহায়ক কিনা পাঁচ. ব্যাংকের সকল মূল্যসংবেদনশীল তথ্য গ্রাহকের জন্য উন্মুক্ত কিনা ছয়. ব্যাংকের সকল সেবা/পণ্যই সহজবোধ্য কিনা সাত. ব্যাংকটি সকল ব্যাংকিং-উপযুক্ত মানুষের ব্যাংক কিনা আট. ব্যাংকের প্রযুক্তিগত উৎকর্ষতার পাশাপাশি ব্যাংকারের সেবার মানসিকতা এবং মানবিকতা উন্নত কিনা।